OzLabs/hebrew-wiki-articles huggingface dataset:
הפצצת ראשון לציון במלחמת העצמאות

הפצצת ראשון לציון במלחמת העצמאות נערכה ב-3 ביוני 1948 על ידי שני מטוסים של חיל האוויר המצרי. ההפצצה במרכז ראשון לציון גרמה ל-25 הרוגים.

==רקע==
לאחר תום המנדט הבריטי על ארץ ישראל והכרזת העצמאות של ישראל פלש הצבא המצרי לתחומי המדינה הצעירה, יחד עם צבאות ערב אחרים. בשבועות שלאחר מכן ערך חיל האוויר המצרי סדרת הפצצות על ערי החוף של ישראל. רוב ההפצצות הונחתו על תל אביב, אך הן פגעו גם ברמת גן, בחולון, בראשון לציון וברחובות.

==ההפצצה==
ההפצצה המצרית פגעה בראשון לציון ב-3 ביוני 1948. בשעה 11:15 הטילו שני מטוסים מצריים פצצות, שנחתו ברחוב רוטשילד ובקרן הרחובות עין הקורא-מוהליבר. עקב ההפצצה נהרגו 25 אנשים. 14 מהם היו אזרחים, ובהם נערה ונער, והיתר חיילים. היה קושי לזהות חלק מהקורבנות בשל מצבם.

לפחות 14 פצועים מההפצצה הובאו לטיפול בבית חולים בתל אביב.

כמה מההרוגים האזרחיים הובאו לקבורה בחלקת תש"ח של בית הקברות הצבאי בעיר, ועל קבריהם מוצבות מצבות אזרחיות.

ב-9 ביוני בצהריים שוב חגו מטוסים מצריים בשמי ראשון לציון, ואחד מהם ירה אש מקלעים לעבר שכונת מגורים וגרם למותה של אישה אחת.

בשנת 1996 הקימה עיריית ראשון לציון אנדרטה לחללי ההפצצה המצרית בקרבת צומת הרחובות הרצל ורוטשילד, לא הרחק מאתרי ההפצצה.

==קישורים חיצוניים==
* 
* [https://rishon-nostalgy.co.il/1126/הפצצת-מטוסים-ביוני-1948/ הפצצת מטוסים ביוני 1948], באתר "ראשון לציון עיר עם נוסטלגיה", 7 במאי 2019

==הערות שוליים==

ראשון לציון
קטגוריה:לחימה אווירית במלחמת העצמאות
קטגוריה:חדירות למרחב האווירי הישראלי
קטגוריה:מלחמת העצמאות: 1948
קטגוריה:ראשון לציון: היסטוריה
א-שמס (עיתון מצרי)

א-שמס (בערבית: الشمس; השמש) היה שבועון יהודי בשפה הערבית שיצא לאור במצרים. השבועון נוסד בשנת 1934. עורך העיתון היה סעד מלכי, יהודי מצרי לאומני וציוני מתון. השבועון נסגר בהוראת הממשלה המצרית במאי 1948 בתגובה להכרזת הקמת מדינת ישראל ומלחמת העצמאות.
==הערות שוליים==

קטגוריה:עיתונים בערבית
קטגוריה:עיתונות יהודית
קטגוריה:ציונות במצרים
קטגוריה:מצרים: עיתונים
Enemy

"Enemy" (בעברית: אויב) הוא שיר של להקת הפופ רוק האמריקאית Imagine Dragons והראפר האמריקאי JID. הוא יצא לאור דרך אינטרסקופ רקורדס, Kidinakorner ו-Warner Chappell Music ב-28 באוקטובר 2021, מתוך פסקול סדרת הטלוויזיה המונפשת Arcane. השיר נכתב על ידי האמנים לצד ג'סטין טרנטר והמפיקים Mattman & Robin. השיר נכלל באלבום האולפן החמישי של הלהקה Mercury – Act 1.

== רקע ==
"Enemy" הוקלט עבור סדרת האנימציה של נטפליקס "Arcane", שהוצגה לראשונה ב-6 בנובמבר 2021. ההשראה מאחורי השיר הייתה משחק הווידאו "League of Legends". הלהקה הקליטה בעבר את השיר Worriors לאליפות העולם של League of Legends לשנת 2014.

== תוכן ==
בהודעה לעיתונות, סולן הלהקה דן ריינולדס הסביר על השיר: "Enemy, עוסק ביישוב קונפליקט פנימי בעולם שבו זה מרגיש בלתי אפשרי לסמוך אפילו על עצמך. ב-Arcane, חייהן של שתי אחיות לוקחות אותן בדרכים שונות ומובילות לפילוג שמאיים לקרוע עיר שלמה. בדומה לסדרה, השיר נועד להיות גם אישי וגם ביקורת על חברה שנראית ככוונה ליצור פילוג".

== וידאו קליפ ==
סרטון אנימציה נלווה יצא ב-28 באוקטובר 2021, והופק על ידי Riot Games ו-Fortiche Productions. הוא מציג את דמות League of Legends ג'ינקס בסיפור על "החלקים בילדותה שהובילו אותה לחיי פשע" וכמה סצנות של "ההתנגשות בין ג'ינקס לאחותה וי".

== פרסים ומועמדויות ==
{| class="wikitable sortable"
!פרס
!שנה
!קטגוריה
!תוצאה
|-
! rowspan="1" |פרס המוזיקה האמריקאית
| rowspan="1" |2022
|שיר רוק אהוב
|
|-
! rowspan="1" |פרסי הווידאו קליפים של MTV
| rowspan="1" |2022
| rowspan="1" |האלטרנטיבי הטוב ביותר
|
|-
! rowspan="1" |פרסי המוזיקה של iHeartRadio
| rowspan="1" |2023
|שיר השנה
|
|}

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! אוסטריה (IFPI Austria)
| פלטינה
| 30,000
|-
! קנדה (Music Canada)
| זהב
| 40,000
|-
! דנמרק (IFPI Danmark)
| זהב
| 45,000
|-
! צרפת (SNEP)
| יהלום
| 333,333
|-
! גרמניה (BVMI)
| זהב
| 200,000
|-
! איטליה (FIMI)
| פלטינה
| 100,000
|-
! ניו זילנד (RMNZ)
| פלטינה
| 30,000
|-
! פולין (ZPAV)
| פלטינה ×2
| 100,000
|-
! פורטוגל (AFP)
| פלטינה ×2
| 20,000
|-
! ספרד (PROMUSICAE)
| פלטינה
| 60,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי Imagine Dragons
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון בפולין
קטגוריה:שירי זהב בממלכה המאוחדת
קטגוריה:שירי זהב בקנדה
קטגוריה:שירי פלטינה בניו זילנד
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
קטגוריה:שירי יהלום בצרפת
קטגוריה:סינגלים בהוצאת אינטרסקופ רקורדס
משה הכהן מלוניל

רבי משה הכהן מלוניל המכונה הרמ"ך היה מחכמי לוניל שבפרובנס בדורו של הרמב"ם (סוף המאה ה-12 / תחילת המאה ה-13), ומחבר "הגהות (או: השגות) הרמ"ך" על משנה תורה לרמב"ם.

==חיבורו==
"השגות הרמ"ך" הוא אחד מנושאי כליו של הרמב"ם. לפי ספר יוחסין של רבי אברהם זכות, הרמב"ם עצמו השיב על השגותיו, אך תשובות אלה אבדו. רבי חיים יוסף דוד אזולאי טען שרק מיעוט מההשגות נשלחו לרמב"ם אולם רוב ההשגות נכתבו לאחר מותו של הרמב"ם. הוא גם טען שהוא ראה כתב יד המכיל את ההשגות.

בדומה להשגות הראב"ד, במקרה שרבי משה לא חולק על הרמב"ם, פוסקים שהוא מסכים עמו. אך במקרה שהראב"ד כבר חלק, ייתכן ורבי משה סמך על דבריו ולכן לא הביע את דעתו במפורש.

כתבי יד של השגות הרמ"ך היו בידי מחברים שונים המזכירים אותן ומצטטים אותן, אך לא הובאו לדפוס. בפרט ציטט אותן רבי יוסף קארו ב"כסף משנה". הן הוזכרו גם ברשב"א, בריטב"א וראשונים נוספים.

קיים כתב יד של החיבור בספריית אוקספורד ההגהות נדפסו לראשונה בשלמותן בשנת ה'תש"ל (1970) כספר בפני עצמו, ולאחר מכן נדפסו על גיליון הרמב"ם במהדורת פרנקל. בכתב היד של ההגהות מצויות הגהות על שישה ספרים בלבד מתוך ארבעה עשר ספרי "היד החזקה" לרמב"ם. לא ידוע בבירור האם הרמ"ך כתב הגהות גם על שאר הספרים. החיד"א מציין "שראיתי בכתב יד השגות הרמ"ך למאות ולאלפים על הרמב"ם", אולי גם הגהות שאינן בידינו כיום.

בהגהותיו מזכיר הרמ"ך מספר פעמים את חידושיו על התלמוד ("חדושין שלי", "קונטרס שלי"), אולם הללו לא הגיעו לידינו.

הרמ"ך החשיב מאוד את מנהגי ישראל בכלל ומנהג מקומו בפרט, ומספר פעמים העיר על הרמב"ם רק על סמך המנהג. אחת מהגהותיו המפורסמות היא על הלכת הרמב"ם שאדם הטוען שהוא כהן אינו נאמן על כך, ואין להעלותו לתורה ככהן על פי דברי עצמו עד שיביא עד התומך בדבריו. הלכה זו מבוססת על התלמוד, ואילו הרמ"ך משיג עליה: "תמה, דמנהגנו להאמינו לקרוא בתורה ראשון", והוא מסביר את הטעם לשינוי מההלכה התלמודית. במגיד משנה שם כתב שזהו מנהג טעות שאין לסמוך עליו, אולם הרמ"א פסק כדעת הרמ"ך, וכך נהוג היום.

== לקריאה נוספת ==
* חיים יוסף דוד אזולאי, שם הגדולים, מערכת גדולים אות מ
* מרדכי מרגליות, [https://beta.hebrewbooks.org/reader/reader.aspx?sfid=36620#p=54&fitMode=fitwidth&hlts=&ocr= אנציקלופדיה לגדולי ישראל, כרך רביעי, אות מ', עמ' 1105]

==קישורים חיצוניים==
* 
* 
;על אודות המחבר
*
* 
* 
* 

== הערות שוליים ==

קטגוריה:פרשני הרמב"ם
קטגוריה:חכמי פרובנס
אלכסנדר בולינג

אלכסנדר ראסל בולינג (באנגלית: Alexander Russell Bolling; 28 באוגוסט 1895 – 4 ביוני 1964) היה לוטננט גנרל בצבא ארצות הברית במהלך מלחמת העולם השנייה והמלחמה הקרה.<ref name="West Point"></ref>

== ביוגרפיה ==
בולינג נולד ב-28 באוגוסט 1895 בפילדלפיה. הוא היה חניך באקדמיה הימית של ארצות הברית באנאפוליס מ-1915 עד 1916, אך הוא עזב את האקדמיה והתגייס לצבא ארצות הברית. הוא נשלח לצרפת במהלך מלחמת העולם הראשונה, שם פיקד על פלוגה של רגימנט הרגלים ה-4, הדיוויזיה ה-3. על פעולותיו ב-Boise-des-Nesles, בליל 14 ביולי 1918, זכה לוטננט משנה בולינג בצלב השירות המצוין על "חשיפת עצמו ללא הרף לירי גז ופגזים כבדים. על ידי מעבר ממחלקה אחת לאחרת".
קברו של לוטננט גנרל אלכסנדר ר. בולינג ב[[בית הקברות הלאומי ארלינגטון.]]
לפני מלחמת העולם הראשונה, בולינג נשלח לפורט בליס, טקסס, שם רדף אחרי הבנדיט המקסיקני פנצ'ו וילה יחד עם לוטננט ג'ורג' פטון. לאחר המלחמה הוא הועלה לדרגת קפטן, בה החזיק במשך 12 שנים.

בולינג פיקד על דיוויזיית הרגלים ה-84 בזירה האירופית במהלך מלחמת העולם השנייה. לאחר המלחמה, בולינג הועלה לדרגת לוטננט גנרל ב-1952 וקיבל את הפיקוד על הארמייה השלישית.

העיטורים של בולינג כללו את צלב השירות המצטיין, מדליית השירות המצוין של הצבא עם אשכול עלי אלון, כוכב הכסף, לגיון ההצטיינות, כוכב הארד ולב הארגמן.

עם פרישתו ב-1955, בולינג הקים את ביתו ב-Satelite Beach, פלורידה. הוא מת ב-4 ביוני 1964, ונקבר בבית הקברות הלאומי ארלינגטון.<ref>[https://ancexplorer.army.mil/publicwmv/#/arlington-national/search/results/1/Cgdib2xsaW5nEglhbGV4YW5kZXI-/ Burial Detail: Bolling, Alexander R] – ANC Explorer</ref>

בולינג היה אביו של מייג'ור גנרל אלכסנדר ר. "באד" בולינג ג'וניור, חמיהם של מייג'ור גנרל רודריק ות'ריל ולוטננט קולונל CL תומאס, וסבו של לוטננט קולונל רודריק ות'ריל ג'וניור.

== קישורים חיצוניים ==

* 

== הערות שוליים ==

קטגוריה:המערכה בנורמנדי: אישים
קטגוריה:גנרלים בצבא ארצות הברית
קטגוריה:גנרלים אמריקאים במלחמת העולם השנייה
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי צלב השירות המצוין
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1895
קטגוריה:אמריקאים שנפטרו ב-1964
המרכז לחקר התפוצות

המרכז לחקר התפוצות ע"ש גולדשטיין-גורן הוא מרכז באוניברסיטת תל אביב המתמחה בהיסטוריה של עם ישראל.

==על המרכז==
המרכז נוסד ב-1964 ביוזמתו של ההיסטוריון שלמה סימונסון, אשר עמד בראשו החל מהקמת המרכז ועד 1992. ב-2002 נקרא המרכז על שם הנדבן אברהם גולדשטיין-גורן, שתרם לו כספים רבים והודות לו הצליח המרכז להרחיב את פעילותו. החל מ-2021 עומד בראש המרכז רוני שטאובר.

המרכז הוציא מספר כתבי עת, כגון גלעד, מיכאל ושבות, וכן הוא מחזיק בבעלותו הוצאת ספרים קטנה. מטעם המרכז פועלים ארכיון וספרייה בשם "ספריית מהלמן", הכוללים רבבות ספרים וכתבים העוסקים בהיסטוריה יהודית. נוסף על כך, מארגן המרכז אירועים והרצאות בנושא זה.

==קישורים חיצוניים==
* 

==הערות שוליים==

קטגוריה:אוניברסיטת תל אביב: יחידות מחקר
הדיוויזיה ה-84 (ארצות הברית)

הדיוויזיה ה-84 (באנגלית: 84th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום כפיקוד ההדרכה ה-84.

==היסטוריה==
===מלחמת העולם הראשונה===
הדיוויזיה הופעלה בספטמבר 1917 במחנה טיילור, קנטקי. היא הורכבה בתחילה ממתגייסים מאינדיאנה וקנטקי, ומאוחר יותר קבוצות של מתגייסים שהוקצו לדיוויזיה כדי להחליף לוחמים שהועברו ליחידות אחרות הגיעו מאוהיו, צפון דקוטה ומונטנה. הדיוויזיה נשארה באימונים במחנה טיילור עד אוגוסט 1918. היא נפרסה בצרפת באוקטובר 1918 כדי לשמש מערך הדרכה למחליפים שיישלחו לחזית המערבית. בתום המלחמה, הוחזרה הדיוויזיה הביתה, מבלי שהשתתפה בקרבות, ובינואר 1919 פורקה הדיוויזיה. הדיוויזיה הורכבה מהבריגדה ה-167 שהורכבה מהרגימנטים ה-333 וה-334, ומהבריגדה ה-168 שהורכבה מהרגימנטים ה-335 וה-336.

===מלחמת העולם השנייה===
ב-24 ביוני 1921 הוגדרה הדיוויזיה מחדש כדיוויזיית מילואים, והוקצתה למדינת אינדיאנה. ב-15 באוקטובר 1942 הופעלה הדיוויזיה מחדש, והועמדה תחת פיקודו של ג'ון הילדרינג. הדיוויזיה הורכבה מהרגימנטים ה-333, ה-334 וה-335. בנובמבר 1944 הגיעה הדיוויזיה לצרפת ונשלחה להולנד, שם לחמה תחת פיקודו של אלכסנדר בולינג במבצע קליפר לצד הקורפוס הבריטי ה-30. בהמשך לחמה הדיוויזיה ב ובמבצע רימון, ולאחר חציית הריין לחמה לצד דיוויזיית השריון ה-5, כבשה את הנובר וחברה לחיילי הצבא האדום על נהר האלבה ב-2 במאי. לאחר מכן נותרה הדיוויזיה בגרמניה כחיל כיבוש, וב-19 בינואר 1946 חזרה לארצות הברית. במהלך הלחימה איבדה הדיוויזיה 1,284 הרוגים ו-5,098 פצועים.

===לאחר המלחמה===
בינואר 1946 הוגדרה הדיוויזיה כהדיוויזיה המוטסת ה-84, ובשנת 1947 היא הוגדרה כמפקדת המילואים המוטסת של הצבא. חמש שנים מאוחר יותר, ב-1952, אורגנה שוב הדיוויזיה, הפעם כדיוויזיית אימונים שהורכבה משלושה רגימנטים - ה-274, ה-334 וה-339. ב-24 בינואר 1991 הופעלה הדיוויזיה בתפקידי תמיכה במבצע סערת המדבר. פחות משלושה חודשים לאחר מכן, ב-22 במרץ 1991, הוחזרו היחידות הביתה. בשנת 1993, ארגון מחדש במילואים של הצבא הביא למיזוג בין הדיוויזיה ה-84 לדיוויזיה ה-85 (אימונים). המהלך הרחיב את אזור הפיקוד של הדיוויזיה ה-84 כדי לכלול את שאר ויסקונסין ואילינוי, כמו גם את כל מיזורי ואיווה. זמן קצר לאחר מכן, ביוני 1994, השתתפו יחידות מהדיוויזיה ה-84 בפעולות שמירת השלום כחלק מכוח המשקיפים הרב-לאומי בסיני, מצרים, ונשארו שם עד יולי 1995.

באפריל 1995, עוצבה הדיוויזיה מחדש, הפעם כדיוויזיית הכשרה מוסדית. שינוי זה הביא עמו פיקוד על יחידות ואימונים במדינת נברסקה. באוגוסט 1995, ארגון מחדש של הצבא הרחיב עוד יותר את טווח הסמכויות של ה-84 לפקד על ארבעה עשר בתי הספר של כוחות המילואים של צבא ארצות הברית באזור E - ויסקונסין, מישיגן, מינסוטה, אילינוי, אינדיאנה ואוהיו. בספטמבר 2008 עבר פיקוד האימונים ה-84 ממילווקי, ויסקונסין ומפורט מקוי, ויסקונסין לפורט נוקס קנטקי.

באוקטובר 2010, פיקוד האימונים ה-84 התארגן מחדש כדי ליישר קו עם השינוי של מילואים הצבאיים. פיקוד ההכשרה ה-84 היא יחידת הביצוע של תוכניות האימון לתמיכה קרבית של צבא המילואים האמריקאי הכולל תרגילי לחימה (WAREX), תרגילי אימון תמיכה בלחימה (CSTX). פיקוד האימונים ה-84 מספק הזדמנויות אימון קולקטיביות רבות אשר מכינות יחידות לפריסות מבצעיות ברחבי העולם.

==קישורים חיצוניים==

84
84
84
הכדורגלן הצעיר של השנה בליגה הסקוטית

[[ליאל עבדה, הכדורגלן הישראלי היחיד שזכה בתואר]]
[[קירן טיירני, הכדורגלן היחיד שזכה שלוש פעמים בתואר]]
הכדורגלן הצעיר של השנה בליגה הסקוטית (באנגלית: PFA Scotland Young Player of the Year) הוא תואר המוענק מדי עונה (מאז שנת 1978) על ידי ארגון השחקנים הסקוטי, לכדורגלן הצעיר אשר נבחר למצטיין ביותר בליגת העל הסקוטית.

הזוכה הראשון בפרס היה גריים פיין, והשחקן הלא-סקוטי הראשון שזכה בפרס היה סטיליאן פטרוב הבולגרי ב-2001. שיאן הזכיות בתואר הוא קירן טיירני עם שלוש זכיות רצופות בין השנים 2016 ל-2018.

==הזוכים==
{| class="wikitable"
! שנה !! שחקן !! קבוצה
|-
|1978|| גריים פיין ||דנדי יונייטד
|-
|1979|| ריי סטוארט ||דנדי יונייטד
|-
|1980|| ג'ון מקדונלד ||ריינג'רס
|-
|1981|| צ'ארלי ניקולס ||סלטיק
|-
|1982|| פרנק מקאבני ||סנט מירן
|-
|1983|| פול מקסטיי ||סלטיק
|-
|1984|| ג'ון רוברטסון ||הארטס
|-
|1985|| קרייג לביין ||הארטס
|-
|1986|| קרייג לביין ||הארטס
|-
|1987|| רוברט פלק ||ריינג'רס
|-
|1988|| ג'ון קולינס ||היברניאן
|-
|1989|| בילי מקינלי ||דנדי יונייטד
|-
|1990|| סקוט קראב ||הארטס
|-
|1991|| אאויין ג'ס ||אברדין
|-
|1992|| פיל אודונל ||מאת'רוול
|-
|1993|| אאויין ג'ס ||אברדין
|-
|1994|| פיל אודונל ||מאת'רוול
|-
|1995|| צ'ארלי מילר ||ריינג'רס
|-
|1996|| ג'קי מקנמרה ||סלטיק
|-
|1997|| רובי וינטרס ||דנדי יונייטד
|-
|1998|| גארי נייסמית'|| הארטס
|-
|1999|| בארי פרגוסון ||ריינג'רס
|-
|2000|| קני מילר ||היברניאן
|-
|2001|| סטיליאן פטרוב ||סלטיק
|-
|2002|| קווין מקנוטון ||אברדין
|-
|2003|| ג'יימס מקפאדן ||מאת'רוול
|-
|2004|| סטיבן פירסון ||סלטיק
|-
|2005|| דרק ריורדאן ||היברניאן
|-
|2006|| שון מלוני ||סלטיק
|-
|2007|| סטיבן נייסמית' ||קילמרנוק
|-
|2008|| איידן מקגידי ||סלטיק
|-
|2009|| ג'יימס מקארתי ||המילטון אקדמיקל
|-
|2010|| דני וילסון ||ריינג'רס
|-
|2011 || דייוויד גודוויל ||דנדי יונייטד
|-
|2012 || ג'יימס פורסט ||סלטיק
|-
|2013 || לי גריפית'ס ||היברניאן
|-
|2014 || אנדרו רוברטסון ||דנדי יונייטד
|-
|2015 || ג'ייסון דנאייר ||סלטיק
|-
|2016 || קירן טיירני ||סלטיק
|-
|2017 || קירן טיירני || סלטיק
|-
|2018 || קירן טיירני || סלטיק
|-
|2019 || ראיין קנט || ריינג'רס
|-
|2020 || לא חולק עקב מגפת הקורונה ||
|-
|2021 || דייוויד טרנבול || סלטיק
|-
|2022 || ליאל עבדה || סלטיק
|-
|2023 || מליק טילמן || ריינג'רס
|}

*
סקוטלנד
קטגוריה:סקוטלנד: כדורגל
הלטון

הלטון דה סילבה ארודה (בפורטוגזית: Helton da Silva Arruda; נולד ב-18 במאי 1978) הוא כדורגלן עבר ברזילאי ששיחק בעמדת השוער.

==קריירה==
הלטון החל את קריירת המשחק שלו בקבוצת הנוער של ואסקו דה גאמה, ובשנת 1999 החל לשחק במדי הקבוצה הבוגרת, עמה זכה בשנת 2000 באליפות ובגביע מרקוסור.

בינואר 2003 תם חוזהו בקבוצה, והוא חתם באוניאו דשפורטיבה דה לייריה מליגת העל הפורטוגלית.<ref></ref><ref></ref><ref></ref>

בקיץ 2005 חתם בפורטו, כשבתחילה היה מחליפו של ויטור באיה,<ref></ref><ref></ref> אך בהמשך העונה זכה בחולצת השוער הראשון וסיים את העונה עם דאבל מקומי.<ref></ref><ref></ref><ref></ref> בקיץ 2009, לאחר עזיבתו של לואיס גונסאלס לאולימפיק מרסיי, מונה הלטון לקפטן הקבוצה.<ref></ref>

במהלך שנותיו בפורטו זכה עם הקבוצה בשבע אליפויות, ארבע פעמים ב ו-6 פעמים ב. כמו כן, בעונת 2010/2011 זכה עם הקבוצה בליגה האירופית, תוך שהוא שומר על שער נקי בניצחון קבוצתו 1–0 על ספורטינג בראגה ביום הולדתו ה-33.<ref></ref>

ב-12 באוקטובר 2016, בסיום חוזהו בקבוצה, הכריז הלטון על פרישה ממשחק פעיל בגיל 38,<ref></ref> אך המשיך לשחק כדורגל בצורה חובבנית.<ref></ref>

בינואר 2018 אימן את פרימונדה מהליגה הפורטוגלית השלישית למשך זמן קצר.<ref></ref> באוקטובר 2020 שב למספר משחקים בקבוצה בה החל את הקריירה בפורטוגל, אונאי לייריה, ששיחקה באותה עת בליגה השלישית.<ref></ref>

=== קריירת נבחרות ===
לאחר שבשנת 1997 שיחק עם נבחרתו באליפות העולם לנוער, בשנת 2000 פתח בשער הנבחרת במשחקי אולימפיאדת סידני, בה הודחה נבחרתו בשלב רבע הגמר לאחר שהפסידה ל.

ב-15 בנובמבר 2006 ערך את הופעת הבכורה שלו בנבחרת הבוגרת, במשחק ידידות נגד . הוא היה בסגל הנבחרת בטורניר קופה אמריקה 2007, אך ישב על הספסל בכל המשחקים.

==תארים==
; ואסקו דה גאמה
* אליפות ברזיל (1): 2000
* אליפות ריו דה ז'ניירו (1): 1998
* גביע מרקוסור (1): 2000
* גביע גואנברה (1): 2000
* גביע ריו (1): 2001

; פורטו
* אליפות פורטוגל (7): 2005/2006, 2006/2007, 2007/2008, 2008/2009, 2010/2011, 2011/2012, 2012/2013
* הגביע הפורטוגלי (4): 2005/2006, 2008/2009, 2009/2010, 2010/2011
* הסופר קאפ הפורטוגלי (6): 2006, 2009, 2010, 2011, 2012, 2013
* הליגה האירופית (1): 2010/2011

; נבחרת ברזיל
* קופה אמריקה (1): 2007

;אישיים
* שוער השנה בליגת העל הפורטוגלית (2): 2010/2011, 2012/2013

==קישורים חיצוניים==

* 

==הערות שוליים==

קטגוריה:שוערי כדורגל ברזילאים
קטגוריה:כדורגלנים ברזילאים
קטגוריה:כדורגלני ואסקו דה גאמה
קטגוריה:כדורגלני אוניאו דשפורטיבה דה לייריה
קטגוריה:כדורגלני פורטו
קטגוריה:כדורגלני קופה אמריקה 2007
קטגוריה:ברזילאים שנולדו ב-1978
ריקרדו קישנה

ריקרדו קישנה (בהולנדית: Ricardo Kishna; נולד ב-4 בינואר 1995 בהאג שבהולנד) הוא כדורגלן הולנדי המשחק בעמדת קשר הכנף בקבוצת דן האג מליגת המשנה ההולנדית.

== קריירת מועדונים ==
קישנה החל את הקריירה המקצוענית שלו באייאקס מליגת העל ההולנדית.

ב-29 ביולי 2015 חתם על חוזה לארבע עונות בלאציו מהסרייה א'. ב-31 בינואר 2017 הושאל לליל מליגת העל הצרפתית. בהמשך הושאל לדן האג מליגת העל ההולנדית, ולאחר מכן חתם על חוזה קבוע במועדון.

== קריירה בינלאומית ==
קישנה היה חלק מסגל נבחרת הולנד עד גיל 21.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני לאציו
קטגוריה:כדורגלני ליל
קטגוריה:כדורגלני דן האג
קטגוריה:האג: כדורגלנים
קטגוריה:הולנדים שנולדו ב-1995
Tunak Tunak Tun

Tunak Tunak Tun (ידוע גם בתור: Tunak) הוא סינגל שהוקלט על ידי הזמר ההודי דאלר מהנדי. השיר יצא לאור ב-1998 והוא היה הקליפ ההודי הראשון שנוצר באמצעות טכנולוגיית מסך כחול.<ref name="bio-insight"></ref>

השיר והסרטון זכו להצלחה בהודו, ומהנדי הוכתר ככוכב הפופ הגדול והפופולרי ביותר בהודו באותה תקופה.<ref name="billboard"></ref> ומאוחר יותר הוא זכה להצלחה בינלאומית<ref name="billboard" />, במיוחד לאחר שהפך לתועפת אינטרנט בשנות ה-2000.<ref></ref><ref></ref>

== רקע ==
הווידאו הקליפ של השיר היה הראשון בהודו שנעשה באמצעות טכנולוגיית מסך כחול, ואפשרה לזמר להציג את עצמו על רקעים שונים שנוצרו על ידי מחשב, הכוללים נופי מדבר והרים וכן על רקע כנסיית וסילי הקדוש.

הווידאו של השיר הופק בתקציב חסר תקדים של 25 מיליון רופי.<ref></ref>

== וידאו קליפ ==
הקליפ עוקב אחר עלילה פשוטה על ארבעה גברים (את כולם מייצג מהדי), המייצגים את ארבעת היסודות ולבושים בלבוש הודי מסורתי. הגברים מתחילים ככוכבי שביט העשויים מים, אדמה, אוויר ואש לפני שהופכים לבני אדם. כל אחד מהם מתחיל לשיר, לרקוד ולהצביע זה על זה כאילו הם דנים במשהו. לאחר מכן, הגברים מתמזגים בכך שהם חוזרים תחילה למצבי השביט שלהם ואז מתמזגים ליצירת אדם נוסף, אשר לבוש בלבוש בצבע זהב.

במילות השיר הזמר מדבר על הצלילים של כלי נגינה הנקרה "טומבי", שהוא כלי נגינה מסורתי מאזור חבל פנג'אב בצפון הודו.<ref></ref>

נכון ל-1 במרץ 2022, הקליפ זכה ליותר מ-190 מיליון צפיות בערוץ "Sony Music India" ב-יוטיוב.<ref></ref>

== ביקורת ==
השיר והקליפ זכו לביקורת שלילית מהמגזין "Rashtriya Sahara" בשנת 1998.<ref></ref> למרות זאת, השיר הפך להצלחה מסחרית ב-1998, והפך ללהיט הבאנגרה הגדול ביותר באותה תקופה.

== השיר בתרבות העולמית ==
עד שנת 1999, השיר היה ידוע בצורה בינלאומית, במדינות כמו בריטניה, ארצות הברית, וגם בשווקים במזרח הרחוק כמו יפן. בסין, הוא זכה לפופולריות בגלל מילותיו, שנשמעות כמו מילים לא הגיוניות, והוא קיבל את השם הסיני, "我在東北玩泥巴" ("אני משחק חימר בצפון מזרח סין").<ref></ref>

בשנות ה-2000, השיר קיבל פופולריות בינלאומית גדולה יותר באינטרנט כסרטון ויראלי. בתגובה, חברת משחקי הווידאו Blizzard Entertainment שילבה את הריקוד שמופיע בווידאו קליפ של השיר כאנימציית הריקוד של הדמות "דרנאיי" במשחק התפקידים מרובה המשתתפים שלהם וורלד אוף וורקראפט בשנת 2007.<ref></ref> ריקוד זה נכלל גם כאיסטר אג במשחק הווידאו Medal of Honor: Allied Assault.<ref></ref>

== קישורים חיצוניים ==

== הערות שוליים ==

קטגוריה:שירי 1998
קטגוריה:מוזיקה: תופעות אינטרנט
קטגוריה:סרטונים: תופעות אינטרנט
קטגוריה:שירי פולק-פופ
אימרה דויטש (כנר)

אימרה דויטש או אמרי דויטש (בהונגרית: Deutsch Imre באנגלית: Emery Deutsch; בודפשט, 10 בספטמבר 1906 – מיאמי, 16 באפריל 1997) היה כנר יהודי-הונגרי-אמריקאי, מלחין, מנצח. דויטש היה אחד הכנרים הגדולים בארצות הברית בתקופתו.

== ביוגרפיה ==
אימרה דויטש נולד במשפחה יהודית בהונגריה והיגר עם משפחתו לארצות הברית בשנת 1913, בטרם פרצה מלחמת העולם הראשונה. המשפחה התיישבה בקליבלנד. לעיר זו קשור גם לניסיונו של דויטש עם כינורו הראשון. הוא ראה את כלי הנגינה בחלון ראווה במחיר של שמונה דולרים והתחנן בפני אמו שתקנה לו אותו. סכום הכסף הזה היווה נטל כלכלי גדול עבור המשפחה הענייה באותה תקופה (זה היה סכום מאוד מכובד), אבל הם איכשהו אספו את הכסף ורחשו את הכינור עבורו.

דויטש החל לנגן בכינור באופן אוטודידקטי, אך לאחר מכן נלקח תחת חסותו (במלגה) של בית הספר ג'וליארד בניו יורק. כך הוא הצליח ללמוד באחד מבתי הספר למוזיקה הטובים ביותר בארצות הברית. מאוחר יותר נשא לאישה את בתו של מנהל המוסד. נולדו להם שני בנים, אבל אף אחד מהם לא עסק במוזיקה בצורה מקצוענית.

דויטש היה כאמור אחד הכנרים הגדולים בתקופתו. הוא ניגן בכלי סטרדיווריוס אמיתי, אבל היה לו גם כינור גליאנו, יצירה מאת ניקולו גליאנו מ-1728. דויטש הופיעה בקרנגי הול, ניגן בין היתר בפני אליזבת השנייה, מלכת הממלכה המאוחדת ובפני מלך ספרד. היו לו למעלה מעשרת אלפים הופעות בחייו, והקלטות רבות עבור CBS. בהיותו בקולומביה הוא שיתף פעולה עם טד ליואיס ותזמורתו. יצירה של דויטש בביצועם הגיע למקום הרביעי במצעד הפזמונים. דויטש הוא היה הדמות הראשית של הנשפים (Night of Budapest in Cleveland), הוא ניגן במספר רב מאוד של בתי מלון ולהקות. בשנת 1971 הוא עבר למיאמי והמשיך להופיע בעיר והסביבה עד לשנות ה-90. 

אימרה דויטש הרגיש מצוין הן בעולם המוזיקה הקלאסית והן בעולם המוזיקה הצוענית. דויטש היה גם מלחין, פזמונאי ותמלילן. הוא כתב מוזיקה לכ-80 שירים. יצירתו המפורסמת ביותר היא When the violin gypsy cry.<ref>[https://www.youtube.com/watch?v=0zTUGCRlpB0 When the violin gypsy cry ב-YouTube]</ref> הוא הובא למנוחות במאוזוליאום של בית הקברות המפורסם של לייק ויו בקליבלנד .

== לקריאה נוספת ==
* ראיון אישי (גרסה גולמית) עם מאדאם רנה גלנד (Madame Renee Galland) עם עמיתתו של אמרי דויטש.
* [http://www.answers.com/topic/emery-deutsch מאמר מאת אמרי דויטש באתר Answers.com]
* [http://www.nytimes.com/1997/04/20/nyregion/emery-deutsch-91-violinist-and-songwriter.html הספד] שהופיע בניו יורק טיימס לאחר מותו (דרוש מנוי)
* [http://www.allmusic.com/cg/amg.dll?p=amg&sql=11:gnfrxqtgld6e ביוגרפיה של אמרי דויטש באתר allmusic.com]

== קישורים חיצוניים ==

* [https://adp.library.ucsb.edu/index.php/mastertalent/detail/105029/Deutsch_Emery אמרי דויטש] ב-DAHR
* [https://web.archive.org/web/20080212091933/http://www.mp3.com/artist/emery-deutsch/summary/ הורדת mp3 קטע אמרי דויטש]
* [https://www.amazon.com/Touch-Emery-Deutsch/dp/B006L76JUQ ביוגרפיה]

== הערות שוליים ==

קטגוריה:כנרים יהודים הונגרים
קטגוריה:כנרים יהודים אמריקאים
קטגוריה:מהגרים מהונגריה לארצות הברית
קטגוריה:בודפשט: אישים
קטגוריה:בוגרי בית הספר ג'וליארד
קטגוריה:הונגרים שנולדו ב-1906
קטגוריה:אמריקאים שנולדו ב-1906
קטגוריה:אמריקאים שנפטרו ב-1997
קטגוריה:הונגרים שנפטרו ב-1997
גביע האלופות הצרפתי 2022

גביע האלופות הצרפתי 2022 היה המהדורה ה-27 של גביע האלופות הצרפתי. המשחק נערך ב-31 ביולי 2022 באצטדיון בלומפילד שבתל אביב, ישראל, והתמודדו בו אלופת ליגת העל הצרפתית לעונת , פריז סן-ז'רמן, ומחזיקת הגביע הצרפתי של עונה, נאנט. במשחק פריז סן ז'רמן ניצחה 4–0 את נאנט וזכתה בגביע האלופות הצרפתי בפעם ה-11 בתולדותיה.

== בחירת האצטדיון המארח ==
ב-17 במרץ 2022 החליטה מנהלת הליגות הצרפתית כי המשחק ישוחק באצטדיון בלומפילד שבתל אביב, ישראל, ב-31 ביולי 2022, זאת לאחר הצלחת גביע האלופות הצרפתי 2021, שנערך גם הוא באצטדיון.

== סיכום המשחק ==

==הערות שוליים==

קטגוריה:תחרויות כדורגל ב-2022
קטגוריה:פריז סן-ז'רמן
קטגוריה:תל אביב-יפו: תחרויות כדורגל
קטגוריה:נאנט (כדורגל)
קטגוריה:2022 בישראל: כדורגל
דאוצ'נג יאדינג

דאוצ'נג יאדינג (בסינית: 稻城亚丁机场) הוא נמל תעופה המשרת את מחוז דאוצ'נג שבמחוז האוטונומי הטיבטי של מחוז סצ'ואן בסין. הוא ממוקם בעיר סאנגדואי, מרחק של 130 ק"מ משמורת הטבע יאדינג .<ref></ref>

נמל התעופה ממוקם מעל פני הים, והוא נמל התעופה האזרחי הגבוה בעולם.

בנייתו החלה באפריל 2011, בהשקעה כוללת של 1.58 מיליארד יואן (255 מיליון דולר). נמל התעופה נפתח ב-16 בספטמבר 2013. טיסת הבכורה הייתה טיסת אייר צ'יינה 4215 במטוס איירבוס A319 מבירת המחוז צ'נגדו, שהובילה 118 נוסעים. פתיחת נמל התעופה קיצרה את זמן הנסיעה בין דאוצ'נג לצ'נגדו לשעה אחת במקום נסיעה של יומיים באוטובוס.

נמל התעופה מכיל כ-280,000 נוסעים בשנה.
נמל התעופה

== קישורים חיצוניים ==

* [https://web.archive.org/web/20130920033312/http://news.xinhuanet.com/english/photo/2013-09/16/c_132725572.htm תמונות של נמל התעופה ביום פתיחתו]
* [https://www.youtube.com/watch?v=GgJdVgoF3m0 סרטון ההמראה]

== הערות שוליים ==

קטגוריה:הרפובליקה העממית של סין: שדות תעופה
רומאריו באלדה

רומאריו באלדה (בפורטוגזית: Romário Baldé; נולד ב-25 בדצמבר 1996) הוא כדורגלן מגינאה ביסאו המשחק בעמדת הקיצוני בווהאן ת'רי טאונס.

==קריירת מועדונים==
באלדה נולד בביסאו שבגינאה ביסאו. התחיל את הקריירה שלו במחלקת הנוער של אסטרלה אמדורה אליה הצטרף בגיל 10 וכעבור שנתיים הצטרף לזו של בנפיקה ליסבון. היה שותף להעפלה של קבוצת הנוער לגמר ליגת האלופות לנוער בו הפסידה לברצלונה. ב-9 באוגוסט 2014 ערך את הופעת הבכורה שלו בקבוצת המילואים במשחק נגד טרופנסה.

ביולי חתם לחמש שנים בבנפיקה וכעבור זמן קצר הושאל לטונדלה. ב-13 בספטמבר ערך את הופעת הבכורה שלו בקבוצה בהפסד 1-0 לויטוריה דה גימארייש. 3 שבועות לאחר מכן, הבקיע את שער הבכורה שלו בקבוצה בתיקו 1-1 נגד מוריירנסה.

ב-25 באוגוסט 2017 חתם לשלוש שנים בלכיה גדנסק מליגת העל הפולנית. ב-31 באוגוסט 2018 הושאל לאקדמיקה דה קוימברה.

ב-2 בספטמבר 2019 חתם בז'יל ויסנטה. ב-31 בינואר 2020 הושאל לליישואש. בסיום העונה שוחרר מז'יל ויסנטה והיה שחקן חופשי במשך שנה.

ב-13 ביולי 2021 הצטרף לדוקסה קאטוקופיה מליגת העל הקפריסאית. ב-7 בינואר 2022 חתם בא.א.ל. לימסול.

בקיץ חתם ברצ'בורי מליגת העל התאילנדית.

ב-19 בפברואר 2024 באלדה חתם בווהאן ת'רי טאונס.

==קריירה בינלאומית==
באלדה שיחק בצעירותו בנבחרות הצעירות של פורטוגל. ב-8 ביוני 2019 ערך את הופעת הבכורה שלו בנבחרת גינאה ביסאו במשחק ידידות נגד .

==קישורים חיצוניים==

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:חלוצי כדורגל פורטוגזים
קטגוריה:גינאה ביסאו: חלוצי כדורגל
קטגוריה:ביסאו: כדורגלנים
קטגוריה:כדורגלני טונדלה
קטגוריה:כדורגלני לכיה גדנסק
קטגוריה:כדורגלני אקדמיקה דה קוימברה
קטגוריה:כדורגלני ז'יל ויסנטה
קטגוריה:כדורגלני ליישואש
קטגוריה:כדורגלני דוקסה קאטוקופיה
קטגוריה:כדורגלני א.א.ל. לימסול
קטגוריה:כדורגלני ראטצ'אבורי
קטגוריה:כדורגלני נבחרת גינאה ביסאו
קטגוריה:ספורטאים זרים בפולין
קטגוריה:ספורטאים זרים בקפריסין
קטגוריה:ספורטאים פורטוגזים בפולין
קטגוריה:ספורטאים פורטוגזים בקפריסין
קטגוריה:ספורטאים זרים בתאילנד
קטגוריה:ספורטאים זרים בסין
קטגוריה:אישים מגינאה ביסאו שנולדו ב-1996
קטגוריה:פורטוגזים שנולדו ב-1996
פרטיקה

פרטיקה (שם מדעי: Pertica) הוא סוג של צמח נכחד מהקבוצה חסרי קשקשים, שהתקיים בתקופת הדבון שבעידן הפלאוזואיקון באמריקה הצפונית, ושכלל 3 מינים.

== מינים ==
המין Pertica quadrifaria תואר בשנת 1972 בצפון מיין והגיע לגובה מטר אחד. הוא היה בנוי מגזע ראשי וישר עם ענפים צדדיים שהתפתחו באופן דיכוטומי, והסתעפו פעמים רבות במרווחים קצרים יותר ויותר. חלק מהענפים העליונים נשאו מנבגים אליפסואידיים בצברים הדוקים ייחודיים. הענפים היו מסודרים בתבנית ספירלית, ויצרו ארבע שורות אנכיות, מקור שם המין quadrifaria.<ref name="KasperAndrews1972"></ref><ref></ref><ref></ref>

המין Pertica varia תואר בשנת 1976 במזרח קנדה. גובהו היה 3 מטרים, יותר מהמין Pertica quadrifaria.<ref>, pp. 259-261</ref>

המין Pertica dalhousii תואר בשנת 1978 בניו ברנזוויק שבקנדה. הגובה של מין זה אינו ידוע אך משערים שהוא דומה למין Pertica quadrifaria. דגימות נוספות אולי היו שייכות למין נוסף אך הדגימות לא השתמרו היטב.<ref>Doran, J.B.; Gensel, P.G. & Andrews, H.N. (1978), "New occurrences of trimerophytes from the Devonian of eastern Canada", Botany, 56 (24): 3052–3068, doi:10.1139/b78-369</ref> הצמח נכחד בסוף הדבון, והוחלף בצמחים גדולים יותר.

== פילוגנטיקה ==
ההבחנה בין הגבעול לענפים בצמח זה כמו בצמחים וסקולריים נחשבת כייצוג של שלב מוקדם בהתפתחות דפוס צמיחה, שהוביל מאוחר יותר להתפתחות של עלים גדולים. בהתאם לכך קלדוגרמה שפורסמה בשנת 2004 מציבה את מין זה בבסיס העץ האבולוציוני של צמחי הזרע.<ref></ref>

בניגוד לכך, רות'וול (1999) הפריד בין טרימרופיטים, כמו פרטיקה, לבין פרוגימנוספרמופיטים, כמו טטראקסילופטריס, כאשר רק האחרון הוא בבסיס צמחי הזרע.<ref></ref>

== קישורים חיצוניים ==

== הערות שוליים ==

קטגוריה:צמחים שחיו בפלאוזואיקון
קטגוריה:חסרי קשקשים
קטגוריה:צורות חיים שחיו בדבון
מכתב זקני הקראים באשקלון

המצור על ירושלים בשנת 1099 שבעקבותיו נכתב מכתב זקני העדה הקראית באשקלון.
מכתב זקני הקראים באשקלון (בערך 1100) היה מכתב שנכתב על ידי שישה זקני הקהילה היהודית הקראית באשקלון ונשלח לבני העדה הקראית באלכסנדריה, תשעה חודשים לאחר נפילת ירושלים במהלך מסע הצלב הראשון. התכנים מתארים כיצד זקני אשקלון אספו כסף כדי לשלם את הכופר הראשוני עבור שחרור יהודים ותשמישי קדושה שהוחזקו בשבי ירושלים על ידי הצלבנים, את גורלם של חלק מהפליטים הללו לאחר שחרורם, והצורך במימון נוסף להצלת שבויים נוספים. הוא נכתב בערבית-יהודית, באמצעות האלפבית העברי. 

מכתב זה ומכתבים אחרים הקשורים לכיבוש הצלבני של ירושלים התגלו על ידי ההיסטוריון הנודע שלמה דב גויטיין, בשנת 1952, בין עיתוני הגניזה הקהירית. גויטיין פרסם תחילה את ממצאיו ב-ציון, כתב עת עברי, ולאחר מכן הציג תרגום חלקי לאנגלית של המכתב ב- Journal of Jewish Studies באותה שנה. מאז, הוא תורגם מחדש במספר ספרים אחרים הנוגעים למסעי הצלב. התרגום הסופי והשלם ביותר של גוייטין לאנגלית הופיע בספרו האחרון שפורסם לאחר מותו ב-1988.

== קישורים חיצוניים ==

* אוניברסיטת מישיגן, [https://web.archive.org/web/20070820083538/http://www.umich.edu/~iinet/worldreach/assets/docs/crusades/jewdoc1.html המכתב מבוסס על התרגום הלא שלם של גויטיין משנת 1952] (ארכיון אינטרנט). 
קטגוריה:יהדות קראית
קטגוריה:יהדות מצרים
קטגוריה:ירושלים בימי הביניים
קטגוריה:מסע הצלב הראשון
דיוויזיית הצנחנים השישית (ורמאכט)

ימין
דיוויזיית הצנחנים השישית (בגרמנית: 6. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שפעלה בין 1944 ל-1945.

== היסטוריה ==
הדיוויזיה הוקמה באופן רשמי בצרפת ביוני 1944, בפיקודו של רידיגר פון הייקינג. והכילה את רגימנטים הצנחנים ה-16 (אף על פי שהרגימנט ה-16 נשלח במאי 1944 לפולין), ה-17, ה-18, ורגימנט הארטילריה ה-6 של הצנחנים.

רבים מלוחמי הדיוויזיה היו הקאדר האחרון שקיבל אימוני צניחה.<ref name="Axis History Factbook">Axis History Factbook</ref>

הרגימנט ה-16 הועבר לחזית המזרחית לפני שהדיוויזיה השתתפה בפעולה, ולאחר מכן הוגדר מחדש כרגימנט הגרנדירים המוצנח ה-3 והוקצה לדיוויזיית פאנצר מוצנחת השנייה הרמן גרינג. שאר הדיוויזיה נשלחה לקרב בנורמנדי בכוח של צוות קרב בלבד. ביולי ספגו הרגימנטים ה-17 וה-18 אבדות כבדות הן באנשים והן בציוד. הלוחמים ששרדו נסוגו להולנד כדי לבנות מחדש את הדיוויזיה, ולחמו שם בהמשך השנה, במיוחד במהלך מבצע פסיון. בתחילת 1945, הדיוויזיה נלחמה הקרב הרייכסוואלד, ונכנעה לכוחות בעלות הברית במאי.

== מפקדים ==
* רידיגר פון הייקינג (1 במאי 1944 – 3 בספטמבר 1944)
* הארי הרמן (3 בספטמבר 1944 – 1 באוקטובר 1944)
* הרמן פלוכר (1 באוקטובר 1944 – 8 במאי 1945)

== קישורים חיצוניים ==

* [http://www.lexikon-der-wehrmacht.de/Gliederungen/Fallschirmjagerdivisionen/6FJD.htm דיוויזיית הצנחנים ה-6], באתר lexikon-der-wehrmacht 

== הערות שוליים ==

6
דיוויזיית הצנחנים השמינית (ורמאכט)

דיוויזיית הצנחנים השמינית (בגרמנית: 8. Fallschirm-Jäger-Division) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה בקרבות החזית המערבית.

==היסטוריה==
הדיוויזיה הייתה אמורה לקום במקור בספטמבר 1944, אך צו זה בוטל. הדיוויזיה הוקמה בינואר 1945, בפיקודו של ולטר ואדהן לאורך כל קיומה. היא הייתה דיוויזיית פאלשירמייגר בתואר בלבד ואומנה ושירתה כיחידת חי"ר רגילה. היא הכילה את הרגימנטים המוצנחים ה-22, ה-24 וה-32.<ref name="Axis History Factbook">Axis History Factbook</ref>

הדיוויזיה לחמה בהולנד ולאחר מכן נסוגה דרך גרמניה, לבסוף נלכדה בכיס הרוהר באפריל 1945 והושמדה.

==קישורים חיצוניים==
* [http://www.lexikon-der-wehrmacht.de/Gliederungen/Fallschirmjagerdivisionen/8FJD-R.htm אודות הדיוויזיה] באתר lexikon-der-wehrmacht 

== הערות שוליים ==

8
עמנואל סמדיה

עמנואל סמדיה (באנגלית: Emmanuel Samadia; נולד ב-19 באפריל 2001 בפריטאון, סיירה לאון) הוא כדורגלן מסיירה לאון המשחק בעמדת קשר הכנף בקבוצת הפועל ראשון לציון מהליגה הלאומית ובנבחרת סיירה לאון.

== קריירת מועדונים ==
סמדיה החל את הקריירה המקצוענית שלו בקאלון מליגת העל של סיירה לאון. בחודש ינואר 2021 חתם בהפועל אום אל-פחם מהליגה הלאומית.

ב-28 ביולי 2022 חתם בהפועל ראשון לציון.

== קריירה בינלאומית ==
ב-13 באוקטובר 2020 ערך סמדיה את הופעת הבכורה שלו בנבחרת סיירה לאון, בהפסד 0–1 לנבחרת ניז'ר במשחק ידידות.

== קישורים חיצוניים ==

== הערות שוליים ==

קטגוריה:כדורגלנים מסיירה לאון
קטגוריה:סיירה לאון: קשרי כדורגל
קטגוריה:כדורגלני הפועל אום אל-פחם
קטגוריה:כדורגלני הפועל ראשון לציון
קטגוריה:כדורגלני נבחרת סיירה לאון
קטגוריה:כדורגלנים זרים בישראל
קטגוריה:ילידי 2001
נקודת סידינס

[[מפה טופוגרפית של האי ליווינגסטון.]]
נקודת סידינס (באנגלית: Siddins Point) היא לשון יבשה בחוף הצפוני של האי ליווינגסטון, באיי שטלנד הדרומיים, שבאנטארקטיקה.

הנקודת פורצת במרכזו של ראשו של מפרץ הירו.

== היסטוריה ==
=== מקור השם ===

שמה של הנקודה ניתן לה בשנת 1958 על ידי הוועדה המייעצת לשמות אנטארקטיים של בריטניה.

לשון היבשה נקראת על שם קפטן ריצ'רד סידינס (Richard Siddins), רב החובל של אניית ציד כלבי הים האוסטרלית לינקס (Lynx), שיצאה מנמל סידני, והגיעה לאיי שטלנד הדרומיים בעונת הקיץ האנטארקטי שבין השנים 1820–1821 והעונה שבין השנים 1821–1822.

לעיתים הופיעה במפות שגיאת כתיב בשם של לשון היבשה - והיא מופיע בכתיב "נקודת סידונס" (Siddons Point).

סידינס
קאסטת הואישיה

ואישיה (בסנסקריט: वैश्य) היא אחת מארבע הוארנות במדרג הקסטאי בחברה ההודית והנפאלית. נמצאת במקום השלישי במדרג הקסטאי.

בני קאסטת הואישיה ידועים בעיסוקם במסחר, בנקאות, בעלות על שטחים, אחזקה של עדרי חיות.

ואישיה היא הקסטה השלישית במדרג הקאסטות. הקאסטה הראשונה היא הברהאמינים, הכהנים ואנשי הדת. הקאסטה השנייה היא הקשטרייה, הלוחמים. הקאסטה השלישית היא הואישיה, הסוחרים. והרביעית היא השודרה, המשרתים והעבדים.

מקורה של קאסטת הואישיה הוא במזמור 'המנון לאדם' בה מתוארת צמיחת הואישיה מהבטן והירכיים כסימן לכח יצרני ופוריות.
קאסטת הואישיה כאחת משלושת הקאסטות הראשונות רשאית ללמוד את כתבי הקודש.

אחד מהאנשים הבולטים שנחשב ואישיה הוא מהאטמה גנדי.

==קישורים חיצוניים==

* 

קטגוריה:הודו: דמוגרפיה
קטגוריה:נפאל: דמוגרפיה
אלברט גרוס

אלברט גרוס (בהונגרית: Grósz Albert; נאג'ווארד, 12 בינואר 1819 – נאג'ווארד, 18 במרץ 1901) היה דוקטור לרפואה יהודי-הונגרי, רופא עיניים, מנהל בית חולים. הוא היה חבר בשושלת רופאי העיניים רב-דורית. אביו היה פרידייש גרוס (1798–1858), בנו היה אמיל גרוס (1865–1941), ונכדו היה אישטוואן גרוס (1909–1985), כולם היו רופאי עיניים.

== קורות חיים ==
אלברט גרוס סיים את הגימנסיה בנאג'ווארד והמשיך את לימודיו באוניברסיטת וינה, שם קיבל ב-1845 את התואר ברפואה, וכן הסמכה בכירורגיה וברפואת עיניים. לאחר סיור לימודי קצר בחו"ל השתקע בנאג'ווארד ב-1846. בתקופת מהפכת 1848 בהונגריה ומלחמת העצמאות (כפי שההונגרים מכנים) בשנים 1848–1849 היה תחילה רופא צבאי כללי ב"מחנה דנובה התחתונה" של הצבא ההונגרי ולאחר מכן מנהל בתי החולים הצבאיים בנאג'ווארד. מ-1852 עד 1867 היה הרופא הראשי של העיר נאג'ווארד ומ-1867 היה גם רופא משפטי מלכותי. בשנת 1867 קיבל את צלב הכבוד המוזהב של מסדר פרנץ יוזף. ב-1858 קיבל לידיו את ניהול בית החולים לעיניים שייסד אביו, פרידייש גרוס. הוא היה "חבר יוצא מן הכלל" ב"מועצה הלאומית לבריאות הציבור" בהונגריה.

== מאמריו (מבחר) ==
הם הופיעו תדיר בכתבי העת הבאים:
* מאגר רפואי - Orvosi Tár (1848. פרוטוקול לגבי ההצעה שנבחרה על ידי ועד הרופאים של העיר פשט)
* שבועון רפואי - (Orvosi Hetilap 1866-1864. המכון לרפואת עיניים של נאגווארד 1863–1865)
* רופאים וחוקרי טבע הונגרים (1864). מחלות עיניים וסיבות נפוצות לקטרקט בהונגריה)
* כתב עת למורים עממיים - Néptanítók Lapja (1868. מה צריך לעשות כדי להגן על יילודים מעיוורון תמידי?)

== עבודותיו ומחקריו ==
* ההשפעה הטובה של מעונות יום לתינוקות, למען האנשים העובדים. נאג'ווארד, 1853
* הזמנה למענקים למעונות יום. נאג'ווארד, 1854
* המרחצאות של נאג'ווארד. מדריך לשימושים של תושבי הספר. נאג'ווארד, 1855
* על מחלות עיניים במצרים. נאג'ווארד, 1860 (גם בגרמנית)
* מגלגלי העיניים של יילודים. בודפשט, 1883 (אותו הדבר בגרמנית. בודפשט, 1883)
* דיווחי בית החולים לעיניים של נאג'ווארד

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001
* פאל גויאש: חייהם ויצירותיהם של סופרים הונגרים. אגודת הספרנים והארכיונאים ההונגרים. 1939–1944
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0331.html אלברט גרוס]
* יוז'ף סיניאי: [https://www.arcanum.com/en/online-kiadvanyok/Lexikonok-magyar-irok-elete-es-munkai-szinnyei-jozsef-7891B/g-85677/grosz-albert-871D5/ חייהם ויצירותיהם של רופאים הונגרים. 1894]

== קישורים חיצוניים ==
* שנתון של הסתדרות הרפואית של פשט 1855

קטגוריה:רופאים יהודים הונגרים
קטגוריה:חברי מסדר פרנץ יוזף
קטגוריה:רופאי עיניים יהודים הונגרים
קטגוריה:מנהלי בתי חולים יהודים
קטגוריה:רופאים צבאיים יהודים
קטגוריה:ילידי 1819
קטגוריה:הונגרים שנפטרו ב-1901
פרס המוזיקה של בילבורד לאמן החברתי המוביל

פרס המוזיקה של בילבורד לאמן החברתי המוביל היא אחת משלוש הקטגוריות שנבחרות על ידי הקהל בטקס. הפרס מוענק על סמך אינטראקציות גדולות של מעריצים עם מוזיקה, כולל סטרימינג ומעורבות חברתית, יחד עם תוצאות ההצבעה העולמיות.<ref></ref>

בשנת 2011 הפרס הוענק לראשונה לג'סטין ביבר, שהוא שיאן המועמדויות בקטגוריה עם שמונה מועמדויות, ואחריו אריאנה גרנדה עם שבע, BTS עם חמש, בעוד ריהאנה וטיילור סוויפט עם ארבע לכל אחת. ביבר הוא גם המועמד המעוטר ביותר עם שש זכיות רצופות.<ref></ref> רצף הניצחונות שלו נשבר ב2017 על ידי BTS, שהיו להקת הקיי-פופ הראשונה שהייתה מועמדת וזכתה בפרס בילבורד.<ref></ref> הם זכו בפרס במשך חמש שנים רצופות.<ref name="Yonhap2021"></ref>

== זוכים ומועמדים ==
{| class="toccolours mw-collapsible mw-collapsed" width="50%"
!<big>שנות ה־2010</big>
|-
!2011 <ref></ref><ref></ref>
|- bgcolor="#C6F975"
|ג'סטין ביבר
|-
|אמינם
|-
|אייקון
|-
|ליידי גאגא
|-
|ריהאנה
|-
!2012 <ref></ref>
|- bgcolor="#C6F975"
|ג'סטין ביבר
|-
|שאקירה
|-
|ריהאנה
|-
|אמינם
|-
|ליידי גאגא
|-
!2013 <ref></ref>
|- bgcolor="#C6F975"
|ג'סטין ביבר
|-
|ואן דיירקשן
|-
|קייטי פרי
|-
|ריהאנה
|-
|טיילור סוויפט
|-
!2014 <ref></ref><ref></ref>
|- bgcolor="#C6F975"
|ג'סטין ביבר
|-
|מיילי סיירוס
|-
|ואן דיירקשן
|-
|ריהאנה
|-
|טיילור סוויפט
|-
!2015 <ref></ref>
|- bgcolor="#C6F975"
|ג'סטין ביבר
|-
|מיילי סיירוס
|-
|סלינה גומז
|-
|אריאנה גרנדה
|-
|טיילור סוויפט
|-
!2016 <ref></ref>
|- bgcolor="#C6F975"
|ג'סטין ביבר
|-
|סלינה גומז
|-
|אריאנה גרנדה
|-
|דמי לובאטו
|-
|טיילור סוויפט
|-
!2017 <ref></ref><ref></ref>
|- bgcolor="#C6F975"
|BTS
|-
|ג'סטין ביבר
|-
|סלינה גומז
|-
|אריאנה גרנדה
|-
|שון מנדס
|-
!2018 <ref></ref><ref></ref>
|- bgcolor="#C6F975"
|BTS
|-
|ג'סטין ביבר
|-
|אריאנה גרנדה
|-
|דמי לובאטו
|-
|שון מנדס
|-
!2019 <ref></ref>
|- bgcolor="#C6F975"
|BTS
|-
|אקסו
|-
|Got7
|-
|אריאנה גרנדה
|-
|לואי טומלינסון
|}
{| class="toccolours mw-collapsible mw-collapsed" width="50%"
!<big>שנות ה־2020</big>
|-
!2020 <ref></ref>
|- bgcolor="#C6F975"
|BTS
|-
|בילי אייליש
|-
|אקסו
|-
|Got7
|-
|אריאנה גרנדה
|-
!2021<ref name="Yonhap2021" />
|- bgcolor="#C6F975"
|BTS
|-
|בלאקפינק
|-
|אריאנה גרנדה
|-
|SB19
|-
|סוונטין
|}

== שיאני זכיות ==
{| class="wikitable"
!אמן
!זכיות
|-
|ג'סטין ביבר
|6
|-
|BTS
|5
|}

== שיאני מועמדויות ==
{| class="wikitable"
!אמן
!מועמדויות
|-
|ג'סטין ביבר
|8
|-
|אריאנה גרנדה
|7
|-
|BTS
|5
|-
|ריהאנה
| rowspan="2" |4
|-
|טיילור סוויפט
|-
|סלינה גומז
|3
|-
|אמינם
| rowspan="8" |2
|-
|ליידי גאגא
|-
|ואן דיירקשן
|-
|מיילי סיירוס
|-
|דמי לובאטו
|-
|שון מנדס
|-
|אקסו
|-
|Got7
|}

== הערות שוליים ==

אמן חברתי המוביל
Hold My Hand (שיר של ליידי גאגא)

"Hold My Hand" (בעברית: "החזק את ידי") הוא סינגל שהוקלט על ידי הזמרת האמריקאית ליידי גאגא. את השיר הוציאה לאור ב-3 במאי 2022 חברת התקליטים אינטרסקופ רקורדס, כסינגל המוביל מתוך הפסקול של הסרט "Top Gun: Maverick".<ref name="Pitchfork"></ref> השיר נכתב על ידי גאגא עצמה לצד בלאד פופ, שגם הפיקו אותו ביחד עם בנג'מין רייס.<ref></ref>

השיר מועמד לשיר השנה לשנת 2022, בפרס בחירת הקהל.<ref></ref>

== רקע והקלטה ==
באפריל 2021 פרסם אתר הרכילות "ShowBiz 411" כי גאגא עתידה להופיע בפסקול של הסרט "Top Gun: Maverick".<ref></ref> השמועה החלה להתפרסם בעיתוני מוזיקה רבים ומוכרים יותר דוגמת W.<ref></ref>

באפריל 2022 החלה גאגא לפרסם הודעות ללא משמעות בחשבון הטוויטר שלה. לאחר שהשיר יצא לאור התגלה כי אלה היו מילותיו.<ref></ref><ref></ref> היא הכריזה באופן רשמי על תאריך יציאת "Hold My Hand" ב-27 באפריל.<ref name="Pitchfork"/><ref></ref> בנוסף, חשפה כי היא כתבה את השיר במשך שנים, וכעת זה הזמן הנכון להוציא אותו לאור, לטענתה, כיוון שהוא משתלב יחד עם עלילת הסרט ואופי של העולם שהשתנה עקב מגפת הקורונה.<ref></ref> טיזר לשיר פורסם ב-30 באפריל.<ref></ref>

== קידום ==
"Hold My Hand" עתיד להישלח לרדיו מוזיקה עכשווית למבוגרים ולרדיו להיטים עכשוויים בחלוף שבוע מיציאתו.<ref name="AHR"></ref><ref name="CHR"></ref> גאגא אף הצהירה כי השיר יכלל ברשימת השירים של סיבוב ההופעות "The Chromatica Ball.<ref></ref>

השיר הועמד לכמה פרסים ומועמדויות ביניהם הפרס לשיר הפסקת הטוב ביותר בהוליווד.<ref></ref>

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | מקור
|-
! scope="row" | עולם
| 3 במאי 2022
| הורדה דיגיטלית • הזרמת מוזיקה
| אינטרסקופ
| align="center" |<ref name="Pitchfork"/>
|-
! scope="row" | איטליה
| 6 במאי 2022
| רדיו איירפליי
| יוניברסל
| align="center" | <ref></ref>
|-
! rowspan="2" scope="row" | ארצות הברית
| 9 במאי 2022
| רדיו מוזיקה עכשווית למבוגרים
| rowspan="2" | אינטרסקופ
| align="center" |<ref name="AHR"/>
|-
| 10 במאי 2022
| רדיו להיטים עכשוויים
| align="center" |<ref name="CHR"/>
|}

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים שהופקו על ידי בלאדפופ
קטגוריה:שירים שהופקו על ידי ליידי גאגא
קטגוריה:שירים מסרטי קולנוע
קטגוריה:בלדות משנות ה-2020
קטגוריה:סינגלים בהוצאת אינטרסקופ רקורדס
מבצע בלוקבאסטר

מבצע בלוקבאסטר היה השלמת מבצע ממשי הגדול יותר שנערך על ידי הארמייה הקנדית הראשונה, שתוגברה על ידי הקורפוס ה-30 מהארמייה הבריטית השנייה מסוף פברואר עד תחילת מרץ 1945.

== סקירה כללית ==

בפברואר 1945 ציפו בעלות הברית להיות מסוגלות לכבוש את הרייכסוואלד ליד קלווה בתוך שלושה עד ארבעה ימים. לפני כן, הם התקדמו במהירות: לאחר מבצע בלקקוק (כיבוש משולש הרור בין רורמונד, היינברג וסיטארד) בין 14 ל-26 בינואר, הוורמאכט הגרמני פינה את עמדת מאס-רור בין היינברג לפנלו ללא קרב, כדי להימנע מכיתור. אולם, הקרב התמשך, בין השאר בגלל תקופה של מזג אוויר סוער שמנע מבעלות הברית לנצל באופן מלא את העליונות האווירית המוחלטת שלהן. מבצע ממשי היה איטי ויקר מהצפוי והמפקד הקנדי, הגנרל הארי קריראר, החליט להשיק את 'מבצע בלוקבאסטר' ב-26 בפברואר 1945.

שלוש דיוויזיות בריטיות וקנדיות התקדמו דרום-מזרחה, ותפסו עמדות גרמניות לא מוכנות ביער הוכוולד, לפני התקדמות לקסאנטן. ב-27–28 בפברואר נערך קרב שריון גדול בין הכוחות הקנדיים לגרמנים על תחנת הרכבת במרינבאום, במהלכו הושמדה 40% מהעיר. התקפות על פער הוכוולד החלו ב-27 בפברואר ונמשכו עד 2 במרץ, כאשר רגימנט אגם סופריור, שסבל אבדות כבדות, פרץ ואיבטח את הקצה המערבי של היער. לאחר הקרב חברו הכוחות עם הארמייה האמריקאית התשיעית בברנדונק, ליד גלדרן ב-3 במרץ.

== הקרב בתרבות ==
הקרב על פער הוכוולד היה הנושא של פרק בסדרה התיעודית "קרבות הטנקים הגדולים". ותיקים משני הצדדים מסרו עדויות על אלימות הקרב. הקנדים בפרט דיברו על העקשנות של חיילים גרמנים באזור הריין בעוד שחיילים גרמנים לשעבר מסרו עדויות על חוויותיהם שלהם עם הקנדים.

== קישורים חיצוניים ==

קטגוריה:1945 בגרמניה
קטגוריה:קרבות זירת מערב אירופה במלחמת העולם השנייה
קטגוריה:קרבות הממלכה המאוחדת במלחמת העולם השנייה
קטגוריה:קרבות גרמניה במלחמת העולם השנייה
קטגוריה:מלחמת העולם השנייה: 1945
הדיוויזיה ה-180 (ורמאכט)

הדיוויזיה ה-180 (בגרמנית: 180. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
הדיוויזיה הוקמה ב-25 בנובמבר 1939, על בסיס מפקד חילות החלפה X/2 בברמן, והועמדה תחת פיקוד קורט וויטאש. ב-18 בספטמבר 1944 הועברה הדיוויזיה להולנד כדיוויזיה מבצעית מס' 180, ולחמה שם במהלך מבצע מרקט גארדן. ב-2 בנובמבר 1944 אורגנה הדיוויזיה מחדש וצורפו לה כוחות מדיוויזיית הרגלים המבורג, והיא הועמדה תחת פיקוד ברנהרד קלוסטרקמפר. כמה חלקים מהדיוויזיה שלא נוצלו בלחימה עברו רפורמה מאוחר יותר להדיוויזיה מס' 480. הדיוויזיה לחמה באזור פנלו במהלך הקרב על הבליטה, ולאחר מכן לחמה במהלך קרב הרייכסוואלד כחלק מארמיית הצנחנים הראשונה. הדיוויזיה נמחצה במהלך מבצע ורסיטי, ולאחר מכן נדחקה לכיס הרוהר, שם הושמדה באפריל 1945.

==מפקדים==
* קורט וויטאש (25 בנובמבר 1939–10 בינואר 1940)
* מרטין גילברט (10 בינואר 1940–24 בינואר 1942)
* הרברט למקה (24 בינואר 1942–27 בספטמבר 1944)
* ברנהרד קלוסטרקמפר (27 בספטמבר 1944–1 באוקטובר 1944)
* מרטין גילברט (1 באוקטובר 1944–נובמבר 1944)
* ברנהרד קלוסטרקמפר (25 בנובמבר–אפריל 1945)

==קישורים חיצוניים==
* [https://www.lexikon-der-wehrmacht.de/Gliederungen/DivisionNr/DivisionNr180.htm הדיוויזיה מס' 180] באתר lexikon-der-wehrmacht 
* [http://www.lexikon-der-wehrmacht.de/Gliederungen/Infanteriedivisionen/180ID-R.htm הדיוויזיה ה-180] באתר lexikon-der-wehrmacht 

180
מתקפת הריינלנד

מתקפת הריינלנד הייתה סדרה של פעולות התקפיות של בעלות הברית של קבוצת הארמיות ה-21 בפיקודו של ברנרד מונטגומרי בין 8 בפברואר ל-25 במרץ 1945, בסוף מלחמת העולם השנייה. הפעולות נועדו לכיבוש חבל הריין ולהבטחת מעבר על נהר הריין.<ref>Paul Douglas Dickson (2007). A thoroughly Canadian general : a biography of General H.D.G. Crerar. Toronto : University of Toronto Press, p.360.</ref>

המבצע היה חלק מאסטרטגיית "החזית הרחבה" של גנרל דווייט ד. אייזנהאואר לכבוש את כל הגדה המערבית של הריין לפני חצייתו. מתקפת הריין כללה את מבצע ממשי, מבצע רימון, מבצע בלוקבאסטר, מבצע ביזה ומבצע ורסיטי.<ref>Rosendaal, J. (2014). De Bevrijding in Beeld. Van Neerpelt tot Wesel, 1944–1945, Nijmegen, Vantilt, p.6. 9789081450003.</ref>
מתקפת הריינלנד (פברואר–מרץ 1945)

== הערות שוליים ==

קטגוריה:1945 בגרמניה
קטגוריה:קרבות זירת מערב אירופה במלחמת העולם השנייה
קטגוריה:קרבות ארצות הברית במלחמת העולם השנייה
קטגוריה:קרבות הממלכה המאוחדת במלחמת העולם השנייה
קטגוריה:קרבות גרמניה במלחמת העולם השנייה
קטגוריה:מלחמת העולם השנייה: 1945
דמיטרו פירטש

דמיטרו וסיליביץ' פירטש (באוקראינית: Дмитро Васильович Фірташ; נולד ב-2 במאי 1965) הוא איש עסקים ואוליגרך אוקראיני . יו"ר מועצת המנהלים של Group DF .

==ביוגרפיה==
אחמטוב נולד במחוז טרנופול שבאוקראינה הסובייטית. אביו של דמיטרו היה נהג, ולאחר מכן מורה בבית ספר לנהיגה. לאמו שתי השכלות בתחום וטרינריה וכלכלה, היא עבדה כרואה חשבון במפעל סוכר.

במהלך 15 השנים האחרונות, דמיטרו פירטש הפך לבעלים של נכסים בתעשיית האנרגיה, הכימיקלים והטיטניום במרכז ובמזרח אירופה. המפעלים והחברות שלו פועלים באוקראינה, אוסטריה, הונגריה, גרמניה, איטליה, קפריסין, טג'יקיסטן, שווייץ, אסטוניה.

בשנת 2004, פירטש, יחד עם גזפרום, הקים את חברת RosUkrEnergo כדי לבצע מעבר גז לאוקראינה ולמדינות האיחוד האירופי.

בשנת 2007 הוקמה Group DF או ( The Firtash Group of Companies) במטרה לאחד את ניהול הנכסים בתחומים עסקיים שונים. היא כוללת מספר נכסים בתעשייה הכימית, האנרגיה והנדל"ן<ref></ref>.

בשנת 2014 הא נעצר בווינה לפי דרישת FBI בנושא מתן שוחד. מאז מתנהל מאבק משפטי להסגרתו לארצות הברית. במרץ 2022 פירטש הפסיד במשפט נוסף ואם לא יהיה ערעור הוא יוסגר לארצות הברית

== קישורים חיצוניים ==

* 

==הערות שוליים==

קטגוריה:אנשי עסקים אוקראינים
קטגוריה:מיליארדרים אירופאים
קטגוריה:אוקראינים שנולדו ב-1965